Die wêreld in foto’s – 1 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Moslems in Maleisië kook ŉ tipe ryspap wat in die maand Ramadaan gemaak en versprei word. (AP Photo/Daniel Chan) Theresa May, Brittanje se premier, lewer ŉ toespraak in Guisborough, Engeland, tydens ŉ verkiesingsveldtog. Brittanje hou op 8 Junie ŉ parlementêre verkiesing. (Steve Parsons/PA via AP) Pres. Wladimir Poetin van Rusland praat met die hoofde van internasionale nuusagentskappe tydens ŉ vergadering by die Sint Petersburg Internasionale Ekonomiese Forum. (AP Photo/Dmitri Lovetsky) Kinders spring tou tydens ŉ byeenkoms in ŉ pretpark in Pjongjang, Noord-Korea, op Internasionale Kinderdag. (AP Photo/Jon Chol Jin) Die Poolse tennisspeler Agnieszka Radwanska slaan af tydens haar wedstryd teen Alison van Uytvanck van België in die Franse Ope.(AP Photo/Petr David Josek)